izzako/sundanese-pixelgpt huggingface dataset:
Kahormatan séjénna dina mangsa Maradona di Napoli kaasup Piala Italia 1987, posisi kadua Piala Italia 1989, Piala UEFA 1989 sarta Piala Super Itali di 1990
Najan utamana maén dina peran kréatif minangka galandang serang, Maradona jadi top sekor di Série A taun 1987-88 ku 15 gul, sarta jadi pamingpin panyitak gul Napoli sapanjang mangsa ku 115 gul, méméh peupeus ku Marek Hamsik di taun 2017
Nalika ditanya pamaén mana pangbeuratna nu pernah disinghareupan, pamaén batahan tengah AC Milan, Franco Baresi nimbal, "Maradona; nalika keur jagjag, taya jalan pikeun ngeureunkeun manéhna."
Hiji pandangan nu sarua jeung batur satimna, Paolo Maldini, nu nyarita, "Panghadé-hadéna pamaén nu pernah dilawan ku kuring, nya Maradona."
Mangsa Maradona keur suksés di lapangan nalika maén di Italia, masalah pribadina nambahan
Pamakéan kokainna katutuluyan, sarta kudu mayar denda AS$70.000 alatan ngileus tina tanding jeung latihan, cenah mah karna seutrés
Manéhna nyanghareupan skandal ngeunaan hiji budak haramna, sarta jadi obyék kacurigaan gara-gara disangka sosobatan jeung "Camorra" (salah sahiji kelompok mafia Italia)
Ku kituna, dina raraga ngaragangan ka Maradona jeung beubeunanganna nalika karir di Napoli, si nomer 10 ti Napoli sacara resmi dieureunkeun
Sevilla, Newell's Old Boys jeung Boca Juniors
Sabada teu meunang maén salila 15 bulan alatan gagal dina tés obat jeung kokain, taun 1992 Maradona ninggalkeun Napoli bari ngarasa hina
Najan aya minat ti Réal Madrid jeung Marséille, manéhna neken kontrak jeung Sevilla, di mana manéhna netep salila sataun
Taun 1993, pindah ka Newell's Old Boys sarta taun 1995 balik deui ka Boca Juniors pikeun periode dua taun
Maradona ogé tampil dina pertandingan panghormatan pikeun Osvaldo Ardiles ngalawan Inter Milan, méméh Piala Dunia 1986
Maradona sorangan meunang pertandingan panghormatan di bulan Nopémber 2001, maén di antara para béntang Dunia XI ngalawan tim nasional Argéntina
Wanci maén di tim nasional Argéntina, Maradona nyitak 34 gul tina 91 kali maén
Mimiti tanding internasional dina umur 16, ngalawan Hongaria tanggal 27 Pebruari 1977
Maradona teu dibawaan kana pasukan Argéntina dina Piala Dunia 1978 ku palatih Cesar Luis Menotti lantaran umur 17 taun dianggap ngora kénéh teuing
Umur 18, Maradona maén di Piala Dunia Junior FIFA 1979 di Jepang sarta mucunghul jadi béntang turnamén, ngagurilap nalika Argéntina meunang 3-1 di final ngalawan Uni Soviet
Tanggal 2 Juni 1979, Maradona munggaran nyitak gol internasional seniorna nalika meunang 3-1 ngalawan Skotlandia di Hampden Park
Manéhna tuluy maén keur Argéntina dina dua partai Piala Amérika 1979, éléh 2-1 ku Brazil, sarta meunang lawan Bolivia 3-0 di mana Maradona nyitak gol katilu
Maradona jeung pahlawan sanagarana, Lionel Méssi, mangrupa ngan dua-duana pamaén nu meunangkeun Bal Emas boh dina Piala Dunia U-20 FIFA jeung Piala Dunia FIFA
Maradona meunang di taun 1979 jeung 1986, sedeng Méssi nurutan di 2005 jeung 2014
Piala Dunia 1986
Maradona maén munggaran di Piala Dunia 1982 di tempat pangdumukan anyarna, Spanyol
Argéntina ngalawanan Bélgia dina tandang bubuka Piala Dunia 1982 di Camp Nou Barcelona
Para bobotoh Katalan sumanget pisan pikeun nempo laga Maradona, panyepeng rékor dunia kontrak maranéhna
Tapi Maradona tandang teu sapagodos jeung pangharepan alatan si juara batahan kasoran 1-0
Najan kitu Argéntina sacara ngayakinkeun ngéléhkeun Hongaria jeung Él Salvador di Alicante pikeun maju ka babak kadua
Aya kaharénghéng internal dina jero tim, di mana nu ngarora, pamaén nu kurang pangalaman aya dina sahandapeun pamaén nu leuwih pangalaman
Dina jero tim ogé ngarilu pamaén-pamaén saperti Mario Kémpés, Osvaldo Ardiles, Ramon Diaz, Daniel Bertoni, Albérto Tarantini, Ubaldo Fillol jeung Daniel Passarélla
Argéntina éléh ku Brazil dina babak kadua jeung ogé ku pijuaraeun Italia
Kacaturkeun dina tanding ngalawan Italia, Maradona ditempel rapet ku Claudio Gentile, nalika Italia ngéléhkeun Argéntina 2-1 di Sarria Stadium Barcelona
Maradona maén lima kali bari teu kungsi diganti
Dina tanding pamungkas ngalawan Brazil, Maradona dikaluarkeun pilimameniteun deui kana anggeusan lantaran palanggaran serius ka Batista
Maradona ngapténan tim nasional Argéntina basa meunangkeun Piala Dunia 1986 di Méksiko
Meunang di final ngalawan Jérman Barat di Kota Méksiko
Salila turnamén Maradona nunjukkeun dominasina jeung minangka pamaén paling dinamis dina turnamén éta
Nyitak 5 gul jeung 5 "assist", tilu di antarana dina partai bubuka ngalawan Koréa Selatan di Stadion Olimpico Universitario di Kota Méksiko
Gol kahijina datang nalika ngalawan Italia dina tanding kadua grup di Puebla
Argéntina nyingkirkeun Uruguay dina babak panyisihan kahiji di Puebla, nempatkeun Argéntina jadi pilawaneun Inggris di Stadion Aztéca, ogé di Kota Méksiko
Sabada nyitak dua gul kontras nalika meunang 2-1 ngalawan Inggris di parapat final, kalégendarisanna jadi kapatri
Éndahna gul kadua sarta sohorna gul kahijina, ngaalatankeun koran Perancis "L'Equipe" ngagambarkeun Maradona minangka "satengah malaikat, satengah sétan"
Maradona bari semu-semu ngahindar ngagamberkeun éta téh minangka "sawaréh tina leungeunna jeung sawaréh deui tina leungeun Gusti"
Gul éta jadi sohor minangka "Tangan Tuhan"
Antukna dina 22 Agustus 2005, Maradona ngaku dina hiji acara tv yén manéhna ngahaja ngagebug bal ku leungeunna jeung teu keuna saeutik ogé kana sirahna, sarta manéhna harita kénéh sadar yén gul éta téh teu sah
Ieu téh jadi hiji kakaliruan internasional nu fatal dina sajarah Piala Dunia
Gul ieu tetep tumetep, jadi kakeuheul pamaén-pamaén Inggris
Gul kadua Maradona, ngan opat menit sabada "hand"-gulna nu diprotés bébéakan, tuluy kapilih ku FIFA minangka gul pangalusna dina sajarah Piala Dunia
Manéhna nampa bal ti daérahna sorangan, puputeran sarta ku 11 toélan lumpat leuwih ti satengah lapang, ngagiring bal ngaliwatan lima pamaén Inggris (Peter Beardsley, Steve Hodge, Peter Reid, Terry Butcher jeung Terry Fenwick) méméh ninggalkeun kiper Peter Shilton di satukangeunna ku gerakan tipuan, sarta ngagebluskeun bal kana jaring
Gul ieu kapilih jadi "Gul Abad Ieu" hasil pamilihan "online" taun 2002 nu diayakeun ku FIFA
Pamilihan Channel 4 di Inggris Raya tahun 2002 nunjukkeun pidanganna dina rangking ka genep dina daptar 100 Kajadian Olahraga Pangéndahna
Maradiona nuluykeun ku dua gol di semifinal ngalawan Bélgia di Aztéca, kaasup pintonan dribbling éndah séjénna dina gul nu kadua
Dina tanding final, Jérman Barat nyoba nahan manéhna ku pangawalan ganda, tapi najan kitu Maradona tetep nimu lolongkrang ngaliwatan Lothar Matthaus pikeun méré operan ka Jorge Burruchaga keur nyitak gul kameunangan
Argéntina ngéléhkeun Jérman Barat 3-2 di hareupeun 115.000 bobotoh di Aztéca sarta minangka kaptén Maradona ngangkat pialana
Salila turnamén, Maradona nieun leuwih ti satengahna tina peluang Argéntina, 90 kali dribble jeung diganjal 53 kali nu ngabalukarkeun timna meunang tendangan bebas
Maradona nyitak atawa méré "assist" 10 tina 14 gul Argéntina, kaasup hiji "assist" panangtuan di final
Dina ahir turnamén, ku suara buleud, Maradona meunangkeun Bal Emas salaku pamaén panghadéna sarta dianggap saolah-olah meunangkeun Piala Dunia ku sorangan, hiji hal nu mana Maradona teu pati panuju
Zinedine Zidane, nu nongton Piala Dunia wanci keur umur 14 taun, nyaritakeun yén Maradona téh "aya dina tingkatan lain"
Pikeun ngahargaan manéhna pihak nu nyepeng Stadion Aztéca ngadegkeun patung manéhna keur nyitak "Gul Abad Ieu" di lawang asup stadion
Piala Dunia 1990
Maradona ngapténan deui Argéntina dina Piala Dunia 1990 di Italia nepi ka final ogé
Cidera pigeulang suku mangaruhan kasaluruhan pidanganna, sarta dirina kurang dominan di banding opat taun katukang
Sanggeus éléh dina tanding bubuka ku Kamerun di San Siro Milan, Argéntina ampir kasingkirkeun dina puteran kahiji
ngan nempatan poisisi katilu dina grupna
Dina tanding 16 besar ngalawan Brazil di Turin, Claudio Caniggia nyitak hiji-hijina gul sanggeus dipepernah ku Maradona
Dina parapat final, Argéntina nyanghareupan Yugoslavia di Florence; lekasan 0-0 sanggeus 120 menit, Argéntina laju ku ngadu pinalti najan Maradona gagal ngasupkeun alatan sepakanna laun ka katuhueun kiper
Dina semifinal ngalawan pribumi Italia di Naples, Stadion Sao Paolo ogé ngujung kana ngadu pinalti sabada imbang 1-1
Ayeuna mah Maradona hasil dina usahana nyitak pinalti
Dina final di Roma, Argéntina kasoran 0-1 ti Jérman Barat
Hiji-hjina gul liwat pinalti Andreas Brehme dina menit ka-85 sanggeus palanggaran kontrovérsial ka Rudi Voller
Piala Dunia 1994
Dina Piala Dunia 1994 di Amérika Sérikat, Maradona ngan maén dua kali (duanana Stadion Foxboro deukeut Boston), nyitak sagul ngalawan Yunani, méméh tuluy dipulangkeun alatan gagal dina tés obat-obatan doping "ephedrine"
Sabada nyitak gul ngalawan Yunani, Maradona nyieun salah sahiji sélébrasi gul Piala Dunia pangsohorna ku lumpat ka salah sahiji kaméra sisi ngocéak bari beungeut dijebéwkeun jeung panon molotot
Ieu téh minangka gul internasional panungtungan Maradona dina tanding pamungkas pikeun nagarana
Dina otobiographina, Maradona nyangkal yén hasil tés téh alatan palatih pribadina mikeun inuman panambah tanaga "Rip Fuel"
Ngakuna mah vérsi Amérika, nu teu jiga di Argéntina, ngandung bahan kimia obat téa
Alatan dosis Argéntinana beak, palatihna bari teu nelek-nelek miken racikan Amérika
FIFA ngusir dirina di AS 1994 sarta Argéntina tuluy kasingkirkeun dina puteran kadua ku Rumania di Los Angeles
Maradona ogé sacara kapisah ngaku yén manéhna geus nyieun kasupaketan jeung FIFA, najan dibantah ku FIFA, pikeun ngijinan manéhna ngagunakeun obat éta pikeun ngurangan beurat badanna méméh kompétisi sangkan bisa maén
Kagagalanna dina tés obat dina Piala Dunia 1994 nandaan ahir tina karir internasionalna nu geus lumangsung salila 17 taun sarta ngahasilkeun 31 gul tina 91 kali maén, ogé sakali meunang Piala Dunia jeung sakali "runners up."
"Diégo mampu ngalakukeun hal-hal nu jalma séjén teu bisa
Hal nu bisa ku kuring dipilampah maké bal, ku manéhna mah bisa dipilampah maké jeruk."
- Michel Paltini, manten galandang Perancis ngeunaan kontrol bal Maradona
Maradona sohor ku kamampuan "dribbling-"na, visi, kontrol bal, operan jeung kréatifitasna sarta dianggap salah saurang pamaén olahraga pangmasagina
Mibanda awak nu pepel, sarta ku alatan sukuna nu kuat jeung awakna nu pendék manéhna bisa nadah tekanan pisik lawan bari ngagiring bal
Manten pamaén Walanda Johan Cruyff nempo kasaruan antara Maradona jeun Méssi di mana ngalika ngagiring, bal katempona siga nu nempél waé kana suku
Dirina mangrupa pamaén strategis jeung pamaén tim, ogé mibanda téhnik nu luhung
Manéhna bisa ngatur awakna sacara éféktif dina ruang nu kawates, sarta bakal mancing pamaén tukang lawan ukur pikeun sacara kilat ngaleupaskeun seranganna (jiga gul kadua nalika lawan Inggris di taun 1986), atawa méré "assist" ka baturna nu dina kaayaan laluasa
Alatan kuat jeung pendék manéhna bisa nahan bal sakitu lilana bari ditutur-tutur ku pamaén tukang lawan pikeun nunggu baturna lalumpat ka hareup atawa pikeun manggihan lolongkrang pikeun tembakan kilat
Dirina nunjukkeun kualitas kapamingpinan di lapangan sarta jadi kaptén Argéntina di tilu Piala Dunia, 1986, 1990 jeung 1994
Maradona jadi pamingpin di lapang jeung di luar lapang
Kamampuan Maradona salaku pamaén jeung kapribadiaanna nu sok ngawasa méré dampak positif nu gedé pikeun timna
Batur maéna dina Piala Dunia 1986, Jorge Valdano nyarita: "Maradona téh hiji pamingpin téhnis: hiji jalma nu mecahkeun sagala karerepet nu bisa bijil di lapangan
Kahijina, manéhna téh bisa nyieun mukjijat, hiji hal nu méré kayakinan ka batur-bautrna
Kaduana, lingkung sélébritina geus mampu nyedot sagala tekenan pikeun batur-batur satimna
Maksud kuring téh, saurang pamaén bisa saré tibra dina peuting méméh maén lain wungkul karana apal yén manéhna maén jeung Diégo nu bisa milampah hal nu pamaén lain teu bisa, tapi ogé alatan sacara teu nyadar urang ngarasa yén lamun ninggang di éléh mangka Maradona bakal nanggung beban panglobana, bakal paling disalahkeun tibatan urang-urang
Muji kana kharisma Maradona, batur maén séjénna
Kitu tah pangaruh manéhna téh dina jero tim."
Striker subur Gabriel Batistuta muji: "Diégo bisa maréntah ka sa-stadion, nyieun unggal jalma lalajo manéhna
Kuring kungsi maén jeung manéhna sarta kuring bisa ngabéjaan ka anjeun kumaha pentingna manéhna pikeun tim
"Salah sahiji ciri khas Maradona nyaéta "dribbling" ku kacepetan pinuh di sayap katuhu, tuluy nalika nepi kana garis gawang lawan ngaleupaskeun operan nu akurat pikeun baturna
Ciri khas séjénna nyaéta "rabona", hiji operan dina gerakan suku ngagunting satukangeun suku séjénna
Manuper ieu ngahasilkeun kana sababaraha "assist", contona eupan mumbul pikeun sundulan Ramon Diaz lawan Swiss di taun 1980
Manéhna ogé tukang nyépak tendangan bébas jeung pinalti nu ngabahayakeun
Téhnik tendangan bébasna, di mana mineung katempo manéhna ngangkat tuur dina hiji sudut nu luhur nalika némbakeun bal, balukarna bal melentung ngaliwatan témbok pertahanan
Kukituna manéhna bisa nyitak gul tendangan bébas sanajan jarakna deukeut, dina 22 nepi ka 17 kaki (20 ka 16 méter) tina gawang, atawa malahan pas di saluareun aréa pinalti
Maradona kawentar ku kapribadiaanna nu licik
Luyu jeung landianna "El Pibe de Oro" (Anak Emas) nu boga kesan jahat, ku "pibe" ngandung harti ogé tukang tipu anti kamapanan, budak jalanan nu cerdas sarta pinuh muslihat
Sawatara kritikan nempo gul "Tangan Tuhan" kontorvérsialna dina Piala Dunia 1986 minangka hiji manuper pinter
Salah saurang pamaén lawan, Glenn Hoddle, nyebutkeun yén Maradona geus nyamurkeun gul éta ku ngagitekkeun sirahna bareng jeung nepak bal
Gol éta dipandang minangka pangwujudan watek ti kawasan kumuh Buénos Aires di mana Maradona digedékeun sarta konsepan kota éta, "viveza criolla" - "licik bawaan"
Sawatara loba kritikan kana gul kahijina nu teu sah, panyerang Inggris, Gary Lineker ngaku, "Nalika Diégo nyitak gul kadua éta ngalawan urang, kuring ngarasa siga ngeprokan
Kuring can pernah ngarasa siga kitu saméméhna, tapi éta téh nyata... sarta lain alatan éta téh hiji pertandingan penting
Ampir teu mungkin pikeun nyitak gul nu sakitu éndahna
Manéhna téh pamaén pangpunjulna salilana
Hiji fénoména asli."
Maradona ngagunakeun leungeunna deui dina Piala Dunia 1990, ogé teu meunang hukuman, ayeuna mah dina garis gawangna sorangan, nyegah Uni Soviet pikeun nyitak gul
Sajumlah publikasi geus nyaruakeun Maradona minangka si Artful Dodger, copet bebenyit malarat dina buku Charles Dickens, "Oliver Twist"
Maradona téh saurang pamaén nu sacara dominan maké suku kénca, remen maké suku kéncana sanajan bal leuwih ngeunaheun pikeun suku katuhu
Contona dina gul dina Piala Dunia 1986 nalika ngalawan Bélgia di semifinal jeung ngalawan Inggris di parapat final téa
Pangsiun jeung kahormatan
Taun 1990, Yayasan Konex ti Argéntina ngadeudeul Maradona ku Panghargaan Berlian Konex, salah sahiji panghargaan budaya nu pangpréstisiusna di Argéntina, minangka pribadi pangpentingna dina widang olahraga dina dekade terahir di jero negeri
Taun 2.000, Maradona ngapublikasikeun otobiographina Yo Soy Él Diégo (Kuring si Diégo), nu laris di Argéntina
Dua taun ti harita, Maradona nyumbangkeun royalti bukuna di Kuba ka "Masyarakat Kuba jeung Fidel"
Taun 2.000, Maradona meunang panghargaan pamaén FIFA Abad Ieu nu diputuskeun liwat pamilihan suara dina "website", majalah resmina jeung para juri
Maradona meunang dina pamiihan dumasar kana internét, ngumpulkeun 53,6% suara lawan Pélé 18.53%
Tapi sanajan kitu, saméméh upacara panyérénan, FIFA nambahkeun panghargaan kadua sarta nunjuk komisi "Kulawarga Sépakbola" nu dieusi ku jurnalis sépakbola nu ogé ngaanugrahan Pélé minangka pamaén panghadéna dina abad ieu
Maradona ogé nempatan posisi kalima dina pamilihan di IFFHS ("International Federation of Football History and Statistics")
Taun 2001, "Argentine Football Association" (AFA) ngajukeun ka FIFA pikeun kawenangan matrikeun nomer kaos 10 ka Maradona
FIFA teu ngaijabah, tapi pajabat Argéntina nyebutkeun yén FIFA geus ngisyaratkeun bakal
Maradona geus ngunggulan dina sababaraha polling, kaasup polling FIFA taun 2002 nu nempatkeun gul kaduana ka Inggris kapilih jadi gul panghadé-hadéna salila Piala Dunia
Manéhna ge meunang sora pangréana dina polling pamilihan Tim Pamungkas Piala Dunia Sapanjang Waktu
Tanggal 22 Maret 2010, Maradona kapilih jadi nomer 1 dina 10 pamaén Piala Dunia Pangpunjulna nu diayakeun ku surat kabar London, "the Times"
Argéntinos Junior ngaganti ngaran stadionna jadi Maradona dina tanggal 26 Désémber 2003
Taun 2003, Maradona digawékeun ku pamaén bal Libya Al Saadi Gadafi, anak ka tilu Kolonél Muammar Gadafi, minangka konsultan téhnik
Tanggal 22 Juni 2005, dibéwarakeun yén Maradona bakal mulang deui ka manten klubna, Boca Juniors, minangka wakil présidén olahraga nu tanggung jawab kana ngatur rancangan Divisi Hiji (sanggeus usum 2004-05 nu nguciwakeun, nu bareng jeung saabadna Boca)
Kontrakna dimimitian tanggal 1 Agustus 2005, salah sahiji rekomendasina nu kabuktian éféktif: ngusulkeun klub pikeun nyéwa Alfio Basile salaku palatih anyar
Ku Maradona ngabina hubungan nu raket jeung pamaén, Boca meunang Apertura taun 2005, Clausura 2006, Piala Sudamericana 2005 jeung Recopa Sudamericana 2005
Tanggal 15 Agustus 2005, Maradona ngamimitian jadi pamawa acara talk show dina tv Argéntina, "La Noche del 10" (Peuting si No
Tamu dina peuting kahijina nyaéta Pélé; duanana layeut ngobrol, nunjukkeun taya tanda-tanda pasalia katukang
Najan kitu, dina acara éta nampilkeun hiji kartun tokoh jahat nu sacara fisik rimbag jeung Pélé
Rating acara ngunggulan acara séjén-séjénna, ngan aya hiji nu heunteu téh
Lolobana tamuna dicokot tina dunia ménbal jeung bisnis pintonan, kaasup Ronaldo jeung Zidane
Tapi aya ogé wawancara jeung sobat sarta jalma-jalma penting lianna, contona pamingpin Kuba, Fidel Castro, sarta patinju Roberto Duran jeung Mike Tyson
Maradona mahanan tamu-tamuna ku kaos Argéntina nu ku Tyson dipaké nalika datang ka Brazil, saingan Argéntina panggedéna
Bulan Méi 2006, Maradona satuju pikeun icikibung dina Bantuan Sepakbola Inggris Raya (hiji program pikeun ngumpulkeun sumbangan keur Unicef)
Dina Séptémber 2006, Maradona, ngapténan Argéntina dina turnamén tilu poé Piala Dunia "Indoor" di Spanyol
Tanggal 26 Agustus 2006, dibéwarakeun yén Maradona geus eureun dina posisina di Boca Juniors alatan pabéntar paham jeung AFA nu mililh Alfio Basile jadi palatih anyar tim nasional Argéntina
Taun 2008, tukang filem Sérbia, Emir Kusturica nyieun filem dokuménter ngeunaan kahirupan Maradona, nu dijudulan Maradona
Tanggal 1 Séptémber, Maradona jeung réngréngan béntang manten pamaén bal, ilibiung dina "Tanding Pikeun Kadamaian", nu dipaénkeun di Stadio Olimpico Roma, di mana kauntunganna bakal disumbangkeun pikeun amal
Maradona memernah gul Roberto Baggio dina babak kahiji
Teu cara biasana, boh Maradona boh Baggio maraké kaos nomer 10 najan maén dina satim
Tanggal 17 Agustus 2015 Maradona nepungan Ali bin Nasser, wasit urang Tunisia dina tanding parapat final Piala Dunia 1986, Argéntina - Inggris, nalika Maradona nyétak Tangan Tuhanna, sarta méré hadiah ka manéhna ku kaos Argéntina
Maradona ngamimitian karir manajerialna bareng jeung manten batur maénna di Argéntinos Junior, Carlos Frén
Pasangan éta mingpin Mandiyu ti Corrientes di 1994 sarta Racing Club di 1995, bari teu pati hasil
Mei 2011 Maradona jadi manajer klub Dubai Al Wasi FC di Uni Émirat Arab
Maradona dipecat dina tanggal 10 Juli 2012
"India" Agustus 2013, Maradona pindah jeung jadi palatih mentah di klub Argéntina Déportivo Riestra
Maradona ninggalkeun peran éta taun 2017 pikeun jadi kapala palatih di Fujairah, di divisi dua UÉA, méméh indit di ujung usum alatan gagal ngamankeun promosi klubna
Bulan Séptémber 2018 manéhna ditunjuk jadi manajer tim divisi dua Méksiko, Dorados
13 Juni 2019, sanggeus Dorados gagal promosi ka kelas luhureunna, Pangacara Maradona ngumumkeun yén manéhna eureun jadi palatih alatan alesan kaséhatan
Sanggeus pangsiunna palatih Alfion Basile ti tim nasional dina taun 2008, Maradona haripeut ngasongkeun dirina pikeun ngeusi kakosongan
Numutkeun sawatara sumber préss, saingan utamana téh kaasup Diégo Simeoné, Carlos Bianchi, Miguél Angél Russo jeung Sérgio Batista
Tanggal 29 Oktober 2008, pimpinan AFA Julio Grondona mastikeun yén Maradona bakal jadi kapala palatih tim nasional
Tanggal 19 Nopémber 2008, Maradona mawa Argéntina kana kameunangan kahijina nalika ngalawan Skotlandia di Hampden Park Galsgow ku 1-0
Sanggeus meunang tilu tanding awal, Maradona lalajo timna kasoran ti Bolivia 1-6, nyaruaan hasil kaéléhan pangbutut-bututna nu pernah kaalaman ku tim
Ku tinggal dua kali deui sésa maén dina turnamén kualifikasi pikeun Piala Dunia 2010, Argéntina aya dina posisi lima jeung ampir-ampiran kasingkir
Untung wé dua kali meunang dina laga panungtung ngaloloskeun Argéntina ka final
Sanggeus lolos, Maradona ngaluarkeun kekecapan garihal dina konfrénsi préss bada maén, nyarita ka anggota média ku kecap nu kurang leuwih hartina "kasebelan, tuluy wé pikasebeleun"
FIFA ngaréspon ku larangan dua bulan dina sagala aktifitas ménbal, semet ka tanggal 15 Januari 2010, ogé denda 25.000 CHF sarta tegoran keur kalakuanna pika hareupeun
Dina final Piala Dunia 2010, Argéntina ngamimitian ku meunang 1-0 ngalawan Nigeria, tuluy meunang 4-1 ngalawan Koréa Selatan ku "hattrick" Gonzalo Higuain
di akhir laga grup Argéntina ngéléhkeun Yunani 2-0 sarta jadi juara grup laju tuluy panggih jeung Méksiko
Sanggeus ngéléhkeun Méksiko 3-1, antukna, Argéntina dilindes ku Jérman 4-0 dina parapat final, kasingkir tina kompétisi
Argéntina meunang paringkat ka lima dina turnamén
Sanggeus éléh ku Jérman, Maradona ngaku yén manéhna nimbang-nimbang pika hareupenna minangka palatih, cumarita, "kuring meureun miang isukan."
Tanggal 15 Juli 2010, AFA nyatakeun yén Maradona bakal ditawaran deui jadi palatih salila 4 taun ka hareup semet ka Piala Dunia 2014 di Brazil
Tapi, tanggal 27 Juli, AFA ngumumkeun yén anggota déwanna geus mupakat kalayan buleud moal manjangan kontrakna
Bada ti éta, tanggal 29 Juli, Maradona nyebutkeun yén présidén AFA, Julio Grondona jeung diréktur tim nasional (nu mangrupa ogé urut batur maénna di tim nasional sarta palatih Sevilla) Carlos Bilardo geus ngabohong, khianat kalayan sacara nyata mecat manéhna
Manéhna nyarita, "Maranéhna hayang kuring nuluykeun, tapi tujuh tina pagawé kuring kudu eureun, lamun kitu mah, sarua wé jeung nolak kuring tuluy mancén
Lahir ti kulawarga Katolik Roma, bapana Diégo Maradona Senior sarta indungna Dalma Salvadora Franco
Maradona ngadahup ka tunangan heubeulna, Claudia Villafane dina tanggal 7 Nopémber 1984 di Buenos Aires, sarta boga dua anak, Dalma Nerea (2 April 1987) jeung Cianinna Dinorah (16 Mei 1989) nu ngajadikeun dirina hiji aki dina taun 2009
Maradona jeung Villafane pepegatan taun 2004
Budakna, Dalma ngajéntrékeun yén pepegatan éta téh solusi panghadéna pikeun saréréa
Kadua kolotna masih tetep nyobat
Maranéhna indit-inditan bareng ka Naples pikeun sarangkaian acara kahormatan dina Juni 2005 sarta katempo bareng dina kasempetan séjénna, kaasup laga-laga Argéntina dina Piala Dunia 2006
Mangsa urusan cerai keur diprosés, Maradona ngaku yén manéhna téh bapa ti Diégo Sinagra (lahir di Naples tanggal 20 Séptémber 1986)
Pangadilan Italia geus mutuskeun kitu taun 1993, sanggeus Maradona nolak tés DNA pikeun pangbuktian
Diégo Junior tepung jeung Maradona mimiti pisan dina bulan Mei 2003 sanggeus nyelendep ka lapangan golep di Italia di mana Maradona keur maén
Maradona boga hubungan nu raket jeung kulawargana, taun 1990 wawancara jeung "Sports Illustrated" manéhna nembongkeun tagihan telepon meakkeun 15.000 dolar AS per bulan pikeun nelpon kolot jeung dulur-dulurna
Indung Maradona, Dalma, maot tanggal 19 Nopémber 2011
Harita manéhna keur di Dubai, sarta bari jeung peunggas harepan satekah polah balik muru waktu hayang nempo indungna, tapi telat teuing
Umur Indungna 81 taun
Bapana, "Don" Diégo, maot tanggal 25 Juni dina umur 87
Incu ti gigir Maradona, Hernan, ogé saurang pamaén bola profésional
Pamakéan obat jeung isu-isu kaséhatan
Ti tengah-tengah 1980-an nepi 2005, Maradona kacanduan ku kokain
Manéhna dituduh mimiti maké obat di Barcelona tahun 1983
Mangsa maén di Napoli, manéhna geus kateterusan kacanduan nu jadi matak kana kamampuan na dina maénbal
Maradona ngabogaan kacondongan kana ngagendutan sarta nandangan masalah obesitas nu tuluy nambah, kungsi ditimbang beuratna 130 kg
Manéhna ngagendutan ti mimiti eureun karir maénna nepi ka nandangan operasi bépas lambung di hiji klinik di Cartagena de Indias, Colombia tanggal 6 Maret 2005
Dokter bedahna nitah sangkan Maradona ngajalankeun diet cairan salila tilu bulan keur malikkeun beurat awakna
Nalika Maradona nembongan hareupeun umum, katempo pangawakanna lumayan rada begang
Tanggal 29 Maret 2007, Maradona asup deui ka hiji rumah sakit di Buénos Aires
Manéhna dirawat alatan hépatisis jeung pangaruh loba teuing alkohol sarta kaluar tanggal 11 April
Tapi dua poé ti harita dirawat deui
Dina poé-poé satuluyna nyebar rumor ngeunaan kaséhatanna, kaasup kana tilu kalina dina sabulan kabéjakeun maot
Sanggeus dipindahkeun ka klinik psychiatrik nu ngahususkeun kana masalah nu pakait jeung alkohol, Maradona kaluar tanggal 7 Méi
Tanggal 8 Méi 2007, Maradona nembongan na tivi sarta ngaku yén manéhna téh geus eureun kana nginum jeng geus teu maké obat-obatan salila dua satengah taun
Januari 2019, Maradona dioperasi deui sanggeus hérniana ngabalukarkeun geutihan di jero dina beuteungna
Sanggeus saméméhna vokal ngadukung Présidén Argéntina Carlos Menem nu neoliberal sarta palaku ekonomina nu lulusan Harvard, Domingo Cavallo, Maradona nunjukeun simpatina ka ideologi sayap kiri
Manéhna jadi sobat pamingpin Kuba Fidel Castro nalika keur dirawat di kapuloan Kuba, Castro nyarita, "Diégo téh hiji sobat nu hébat tur mulya
Ogé tong ditanyakeun deui lamun manéhna téh hiji atlit nu tanggoh sarta tetep miara sosobatanna jeung Kuba tanpa aya pamrih nanaon."
Maradona boga tato potret Castro dina suku kéncana sarta jalma kadua Castro, sarua ti Argéntina, Ché Guévara, lebah leungeun katuhuna
Dina otobiographina, manéhna ngadédikasikeun bukuna ka mangrupa-rupa jalma, kaasup Castro
Manéhna nulis, "Keur Fidel Castro, sarta ngaliwatan dirina, sakabéh rakyat Cuba."
Maradona ogé minangka saurang pangrojong pikeun manten Présidén Venezula, Hugp Chavéz
Taun 2005, manéhna indit ka Vénézuéla nepungan Chavéz nu nampa manéhna di Istana Miraflores
Réngsé patepung, Maradona ngaku yén tadina mah manéhna téh rek nepungan saurang ""great man" (jalma gedé, "un grande" dina bahasa Spanyol), tapi malah panggih jeung saurang "gigantic man" (jalma raksasa, "un gigante"" dina bahasa Spanyol, maksudna leuwih-leuwih ti jalma gedé)
"Kuring mah percaya ka Chavéz, kuring simpatisan Chavéz (Chavista)
Naon waé nu dipigawé ku Fidel, naon waé nu dipigawé ku Chavéz, pikeun kuring mah pangalusna."
Maradona jadi tamu kahormatan Chavéz dina tanding bubuka Piala Amérika 2007 di Vénézuéla
Maradona geus nyatakeun panentanganna kana naon nu ku manéhna disebut minangka imperialisme, babakuna nalika Pasamoan Amérika di Mar dél Plata, Argéntina
Di dinya manéhna ngaprotés kahadiran George W Bush di Argéntina, mamaké kaos ditulisan "STOP BUSH" (bari hurup "s" dina "Bush" diganti ku swastika) sarta nyebutkeun Bush minangka "runtah manusa"
Dina bulan Agustus 2007, Maradona beuki jauh deui, minton dina acara mingguan Chavéz, "Alo Présidénte" sarta nyarita, "Kuring ceuceub kana naon waé nu datang ti Amérika Serikat
Dina Désember 2008, najan kitu, Maradona nyokot sikap nu leuwih pro-AS nalika manéhna nembongkeun kasukaanna ka pangganti Bush, présidén kapilih Barack Obama, sarta nyepeng harepan nu gedé ti manéhna
Perwatek kawasan kumuh miskin dijadikeun ku Maradona minangka sosok kamasyarakatanna
Nalika panggih jeung Paus John Paul KK di Vatikan taun 1987, maranéhna pasalia ngeunaan isu teu ratana kasajahtraan, ku caritaan Maradona, "Kuring debat jeung manéhna sabab kuring keur di Vatikan jeung kuring nempo éta kabéh lalangit emas sarta tuluy ngadénge Paus nyarita yén Garéja mikamelang kana kasajahtraan barudak miskin
Jual wé atuh lalangit éta téh, "amigo", usaha!"
Dina bulan Séptémber 2014 Maradona panggih jeung Paus Francis di Roma, mumuji Francis alatan ngailhaman manéhna pikeun balik deui kana agama saeunggeus sakitu lilana; manéhna nyarita, "Urang kabéh kudu nurutan Paus Francis
Lamun tiap saurang di antara urang méré naon waé ka nu lian, moal aya di dunya ieu nu kalaparan."
Bulan Désémber 2007, Maradona nyérénkeun hiji kaos meunang néken bari maké pesen nu ngadukung masarakat Iran: dipajang di museum Kaméntrian Luar Nagri Iran
Bulan April 2013, Maradona zarah ka makam Huqo Chavéz sarta ngajujurung urang Vénézuéla sangkan milih pangganti nu geus diancokeun ku jenatna, Nicolas Maduro, sangkan nuluykeun warisan kapamingpinan sosialis; "Tuluykeun pajoangan," Maradona nyarita dian tivi
Maradona ngahadiran kampanye akhir Maduro nu lumangsung di Karakas, nanda tangan bal jeung tuluy disepak ka balaréa, sarta mikeun hiji kaos Argéntina ka Maduro
Sanggeus zarah ti makam Chavéz, bareng jeung Maradona, Maduro nyarita, "Ngobrol jeung Maradona matak pikasediheun lantaran "comandante" Chavéz mikaresep pisan ka jinisna."
Maradona icikibung jeung jojogédan nalika kampanye nu lumangsung dina pamilihan présidén Vénézuéla taun 2018
Mangsa krisis kaprésidénan Vénézuéla taun 2019
Federasi Sépakbola Méksiko ngadenda manéhna alatan ngalanggar kode etik jeung mikeun tropi kameunangan ka Nicolas Maduro
Bulan Oktober 2015, Maradona nganuhunkeun Ratu Elizabeth II jeung Parlemén Inggris di London alatan méré kasempetan ka manéhna pikeun nyadiaan "kaadilan sajati" salaku pupuhu dina hiji organisasi nu dijieun pikeun nulungan barudak leutik
Dina hiji video nu dikaluarkeun dina laman Facebook resmina, Maradona mastikeun yén manéhna bakal nampa panyalonan dirina keur jadi diréktur Amérika Latin pikeun organisasi non-pamarentah "Football for Unity"
Bulan Maret 2009, pajabat Italia ngabéwarakeun yén Maradona masih boga hutang ka pamarentah Italia 37 juta euro dina urusan pajak lokal; 23,5 juta euro mangrupa tambahan bunga tina hutang aslina, Maradona ngan mayar 42.000 euro pikeun arloji méwah jeung anting sasetél
Tanggal 25 Nopémber 2020, dina umur 60 taun, Maradona tilar dunya di imahna di Buénos Aires alatan serangan jantung
Saméméhna, di awal Nopémber Maradona kebat nandangan operasi di otakna gara-gara aya geutih ngaguruntul ("hematoma subdural")
Présidén Argéntina, Alberto Fenandez, ngabéwarakeun tilu poé sungkawa nasional di Argéntina, dina raraga ngahormat ka Maradona
Maradona dikurebkeun di Pamakaman Bella Vista di pasisian Buéno Aires, Argéntina, dina tanggal 27 Nopémber 2020
Koran Amérika "The Houston Chronicle" nulis ngeunaan Maradona: Sanggkan ngarti kana rohakana bayangan Maradona di lemah caina nu kaédanan menbal, jalma kudu nyambat pangabisa Michael Jordan, kakuatan Babe Ruth jeung kaléléwodéhan Mike Tyson
Galokeun kabéh dina hiji jalma nu simar dada bewos jémros, tah éta El Diégo téh, pujaan jutaan jalma nu nyebut dirina ku D10S, campuran tina nomer maénna jeung kecap Spanyol pikeun nyebut déwa
Di Argéntina, Maradona dianggap minangka pahlawan nasional
Ngeunaan pamujaan nu nyampak di Argéntina, manten batur maénna, Jorge Valdano nyarita, "Wanci Maradona mundur tina aktifitas sépakbola, ninggalkeun trauma pikeun Argéntina
Maradona leuwih ti ngan saukur pamaén bal nu hadé
Manéhna téh faktor pangbeubeurah khusus pikeun hiji nagara nu geus mangtaun-taun aya dina kadiktatoran militer jeung sagala macem frustasi sosial."
Valdano nambahkeun yén "Maradona nawarkeun ka rakyat Argéntina hiji jalan kaluar tina frustasi massal maranéhna, éta nu matak nyieun rakyat mikacinta dirina
Aya tangtungan panutan."
Maradona diasupkan kaba rupa-rupa "cameo" dina buku komik Argéntina, Él Cazador de Aventuras
Sanggeus ditutup, pangarangna ngajieun hiji buku komik pondok anyar dijudulan "Él Die", maké Maradona salaku karakter utamana
Maradona ogé aya dina sababaraha kaulinan kilat "online" nu kabéhna didédikasikeun pikeun dirina
Di Rosario, Argéntina, urang dinya nyieun parodi agama "Garéja Maradona"
Kumpulan éta ngarumuskeun rupa-rupa unsur dina tradisi Karésten saperti Natal atawa do'a-do'a, jadi ngeunteungkeun detil Maradona
Kumpulan éta dijieun ku 200 anggota sarta tuluy nambahan puluhuan rébu leuwih anggotana liwat "website" resmina
"Unggal jalma boga opini ngeunaan Maradona, hal éta geus kajadian ti poé-poé mimiti manéhna maén
Pintonanna nu sakitu éndah sarta gul luar biasana di Méksiko 86 bakal salawasna nyayang dina ingetan jalma-jalma nu mikaresep ménbal, ka asup kuring
Ingetan kuring nu paling nyata nyaéta hiji budak nu boga bakat luar biasa di Piala Dunai FIFA U20 di Jepang
Manéhna nieun unggal jalma calangap tiap-tiap meunang bal."
- Présidén FIFA Sepp Blatter Réa artis Argéntina mintonkeun lagu dina raraga ngahormat Diégo, contona "Marado" ku El Potro Rodrigo, "Maradona" ku Andres Calamaro, "Para siempre Diégo" (Diégo salilana) ku Los Ratones Paranoicos,"Francotirador" ("Sniper") ku Attaque 77, "Maradona Blues" ku Charly Garcia, "Santa Maradona" ku Mano Negra, "La Vida Tombola"ku Mano Chao, jeung nu lianna
Ogé aya filem siga: Maradona, La Mano dé Dios (Maradona, si Tangan Tuhan), Él Camino dé San Diégo (Jalan Saint Diégo), Amando a Maradona (Micinta Maradona), "Maradona" ku Kusturica
Taun 1982, Maradona jadi salah sahiji bentang olahraga panggedéna jeung geus néken kontrak jeung rupa-rupa pausahaan, kaasup Puma jeung Coca-Cola, nambahan panghasilanna ku 1.5 juta dolar per taun ngaleuwihan gajih klubna
Taun 1982, manéhna mintonkeun iklan Piala Dunia pikeun Coca-Cola jeung iklan di Jepang pikeun Puma
Taun 2010 manéhna kaluar dina hiji iklan pikeun imah fésyen Perancis Louis Vuitton, maén sépakbola méja bareng jeung batur-baturna nu sarua meunang Piala Dunia, Pélé jeung Zinedine Zidane
Maradona makalangan ogé dina video musik keur lagu Piala Dunia 2010 "Waka-Waka" ku Shakira, dina filemna nempokeun manéhna ngarayakeun kameunangan Argéntina dina Piala Dunia 1986
Hiji iklan tivi taun 2006 pikeun minuman ringan Brazil Guarana Antarctica ngagambarkeun Maradona minangka anggota tim nasional Brazil, maké baju konéng jeung nyanyi lagu nasional Brasil bareng jeung pamaén Brazil Ronaldo jeung Kaka
Tuluy dina iklan éta téh manéhna hudang sarta nyadar manéhna tas ngimpi sanggeus mabok gara-gara loba teuing nginum
Sanggeus ditontonkeun, hal ieu nimbulkeun kontroversi di kalangan média Argéntina (najan sabenerna mah iklan éta téh lain pikeun tontoneun urang Argéntina, bobotoh bisa nempo "online")
Maradona ngajawab yén manéhna teu boga masalah maké kaos Brazil, najan Argéntina jeung Brazil téh minangka musuh satru dina ménbal, tapi Maradona nyatakeun yén manéhna bakal nolak mun kudu maké kaos River Plate, musuh bubuyutan Boca Juniors
Kacatetkeun ogé fénomena urang-urang Brazil nu maké ngaran Maradona minangka panghormatan, contona pamaén bola Diégo Costa
Taun 2017, Maradona dipintonkeun minangka hiji pamaén légendaris dina "video game" FIFA 18 jeung Pro Evolution Soccer 2018
Taun 2019, hiji filem dokuménter dikaluarkeun ku nu meunangkeun Academy Award jeung BAFTA Award tukang nieun filem Asif Kapadia, diréktur Filem Amy (ngeunaan panyanyi Amy Winehouse) jeung Filem Sénna (ngeunaan pabalap Ayrton Senna)
"Maradona téh bagéan katilu tina trilogi ngeunaan budak jenius jeung sohor."
Manéhna nambahkeun, "Kuring kapincut ku lalampahanna, ka mana waé manéhna indit aya waé kajadian-kajadian cerdas nu luar biasa jeung drama
Manéhna téh pamingpin, mawa timna ka puncak, tapi ogé sering kasoran dina karirna
Manéhna salawasna ibarat jalma leutik nu ngalawan sistem... sarta daék ngalakukeun naon waé, ngagunakeun kalicikan jeung intelejensina pikeun meunang
"Mimiti 03 Désémber 2018."
Boca Juniors Barcelona Napoli Internasional
Argéntina Muda Argéntina
Réaksi Jarisch-Heixheimer nyaéta salah sahiji réaksi dina tubuh anu disebabkeun ku lepasna éndotoksin tina mikroorganismé paéh sanggeus térapi ngagunakeun antibiotik
Réaksi ieu biasana kapanggih di jalma anu kaserang ku sababaraha panyakit, di antarana sifilis, panyakit Lyme, ogé leptospirosis ' Tanda jeung Gejala
Umumna, réaksi Jarisch-Heixheimer ditandaan ku muriang, tiis, kaku, hipotensi, nyeri hulu, takikardia, hiperventilasi, mastaka anu ngabeureuman, sareng mialgia (nyeri otot) saatos 1-3 jam nganggo antibiotik
Réaksi Jarisch-Heixheimer umumna pakait sareng pengobatan panyakit sifilis
Reaksi ieu kapanggih ogé dina panyakit anu disebabkeun ku bakteri golongan spiroseta, sapertos panyakit Lyme, muriang kambuh, tur leptospirosis
Induksi réaksi Jarisch-Heixheimer disebabkeun tina lepasna lipoprotein tina pengobatan panyakit anu disebabkeun ku bakteri "Treponema pallidium."
Réaksi Jarisch-Heixheimer katingal tina ningkatnna sitokin inflamasi dina periode éksaserbasi anu ngalibatkeun faktor tumor nekrosis alpha (TNF-α)
interleukin 6 (IL-6) sareng interleukin 8 (IL-8)
Taman Héwan Bandung (atanapi Pet Park) mangrupa salah sahiji taman tématik di Kota Bandung anu ngagaduhan téma hewan
Taman ieu dibangun dina raraga kanggo nyumponan kabutuhan wargi Bandung, utamina komunitas atanapi penyayang héwan di Bandung
Wangunan jeung Fasilitas
Taman ieu diwangun dina lahan 1.000 méter persegi, di sabudereun daérah Cilaki, Kota Bandung
Pangwangunan taman ieu diperkirakeun ngagaduhan sababaraha fasilitas keur husus kanggo héwan piaraan, sapertos trék jogging, "alat ketangkasan héwan," nepi ka kandang héwan
Bandung Planning Gallery nyaéta hiji wangunan anu perenahna di Jalan Acéh nomer 36, Babakanciamis, Sumurbandung, Bandung
Wangunan ieu perenahna di kaléreun Balai Kota Bandung
"Bandung Planning Gallery" diresmikeun di tanggal 1 Agustus 2017 ku Walikota Bandung harita, Ridwan Kamil
Asalna, gedong ieu difungsikeun jadi Gedong DPRD Kota Bandung
"Bandung Planning Gallery" mangrupa tempat Pamaréntah Kota Bandung pikeun midangkeun rarancang pangwangunan pamaréntah pikeun ka hareupna
Salian ti éta, di gedong ieu ogé aya modél Kota Bandung jaman baheula
Konsép wangunan ieu nyaéta pikeun ngagampilkeun sakabéh jalma pikeun ngaksés naon-naon anu rék ditepikeun ku Pémkot Bandung
Salian ti program pamaréntah, BPG ogé nyadiakeun aréa kontémporér
Di aréa éta, dipidangkeun invéstor nu rék ngawangun Kota Bandung, utamana anu boga dampak pikeun kamekaran kota
"Bandung Planning Gallery" diwangun di lahan anu legana 1.600 méter pasagi, sarta mangrupa wangunan anu panggedéna tur pangcanggihna lamun dibandingkeun jeung wangunan kalawan konsép nu sarua di Indonésia
Aya "makét" nu mana urang bisa nempo posisi Kota Bandung anu aya dina legok
Di luhureun "makét," aya "vidéo maping", anu bisa ditempo sacara "real time" (saharitaeun)
Di dieu ogé dipidangkeun "vidéo reality", opat diménsi, nu mana urang bisa nempo Kota Bandung ka hareupna saolah-olah urang aya di dinya
Upaya pikeun mindahkeun puseur dayeuh Jawa Kulon dirarancang ti mimiti taun 2019 ku Gubernur Jawa Kulon nu anyar nyaéta Ridwan Kamil
Kota Bandung dianggap geus teu cocog deui pikeun jadi puseur dayeuh ku sabab kantor pamaréntahan nu marisah
Aya tilu tempat nu diusulkeun pikeun jadi puseur dayeuh, nyaéta Tegalluar, Kota Raya Walini nu aya di Cikalong Wétan, atawa Kertajati
Tegalluar jeung Walini dianggap cocog ku sabab kaliwatan langsung ku "Kereta Cepat" Jakarta-Bandung, sadengkeun Kertajati pernahna di deukeut Bandar Udara Internasional Kertajati sarta Palabuan Patimban
Sallian ti kaleuwihan tilu tempat nu diusulkeun pikeun puseur dayeh Jawa Kulon nu anyar, aya ogé kalemahanna, numutkeun Ketua Pansus VIII DPRD Jawa Kulon, nyaéta Herlas Juniar, sababaraha kalemahan ti tilu daérah nu diusulkeun, contona di Tegalluar masingkeun deukeut jeung Kota Bandung, daérahna masih kénéh mineng kacaahan sarta ayana poténsi parobahan taneuh nu dihariwangkeun bakal nyababkeun lini
Ogé Walini, daérah ieu kaasup kana "patahan Lembang"
Salian ti éta, aya ogé Kertajati (Majalengka) nu daérahna kawilang aman, tapi masih kéneh butuh diteuleuman leuwih jero deui
Mantan Gubernur Jawa Kulon Ahmad Heryawan ngarojong kana rarancang pamindahan puseur dayeuh Jawa Kulon sarta ngusulkeun supaya Kertajati dipilih jadi puseur dayeuh Jawa Kulon
Gedung Indonésia Mengugat téh ayana di jalan Perintis Kemerdékaan nomer 5, Kota Bandung, Jawa Barat
Asalna mah imah urang Walanda nu diadegkeun taun 1907, tapi dina taun 1917 robah jadi Landraad (baléwatangan) pamarentah kolonial Walanda
Taun 1930, Landraad jadi tempat sidang keur para pajoang, di antarana Soekarno, Maskoen, Gatot Mangkoepradja, Soepriadinata, Sastromoeljono, jeung Sartono
Soekarno disidang alatan dituding barontak ka pamaréntah kolonial, tapi Soekarno malah malik ngadakwa ka pamaréntah Walanda nu kajadianana kawentar ku sebutan “Indonésia Menggugat”
Tah, tina kajadian éta nu jadi lantaran kiwari dingaranan Gedung Indonésia Manggugat, nu emprona mah diistrénan taun 2005 ku Gupernur Jawa Barat, HC Mashudi, sanggeus diréhab
Sabada kamerdikaan GIM sababaraha kali genti paké ku sababaraha lembaga, jadi kantor Palang Merah Indonésia (PMI) nepi taun 1950-an
Ti taun 1950-an nepika taun 1973 jadi Gedung Keuangan, sanggeus éta jadi Kantor Dinas Perdagangan dan Perindustrian Jawa Barat
Masjid Agung Al-Ukhuwwah nyaéta salah sahiji masjid agung nu aya di Kota Bandung
Masjid ieu lokasina teu jauh tina Balai Kota Bandung, tepatna di Jalan Wastukéncana No
Masjid ieu mangrupa Masjid Agung Kota Bandung
Salian ti éta, ieu masjid ogé jadi kareueus masarakat Bandung
Ngalaporkeun tina kaca Hidayah Islam Departemen Agama Indonésia, Masjid Al Ukhuwah kadaptar kalawan No
ID Masjid 01.2.13.20.19.000037
Sajarah pangwangunan masjid ieu kaitung miboga sajarah nu panjang, lantaran lokasi nu ayeuna jadi masjid téh, saméméhna pernah diwangun dua wangunan anu beda
Pas zaman panjajahan bahéula, lokasi masjid ieu pernah anceg wangunan gedong nu dijadikeun tempat pakumpulan kaum nu miboga idéologi "Freemason"
Tapi sanajan pakumpulan kaum "Freemason", gedong ieu kaasup gedong anu sepi jeung geueuman, ku sabab ngan dipaké ti wanci peuting wungkul
Ku kituna ku masarakat satempat mah, gedong ieu di landih ""Gedong Loge Sint Jan" nu hartina "Rumah Hantu""
Gedong ieu diwangun taun 1896, kalebet ka "loge" ka-13 ogé salah sahiji "loge" anu panggedéna di Hindia Walanda
Gedong ieu mulai digunakeun taun 1901 jeung umumna digunakeun kanggo kagiatan pendidikan saréng sosial Dina Mangsa kamardékaan, taun 1960 an Gedong "Loge Sint Jan" dibongkar diratakeun jeung taneuh
Teu aya alesan jelas anu ngadukung pembongkaran ieu, namun aya patali ogé saréng pelarangan organisasi "Freemasonry" ku Présidén Soekarno
Akhirna gedong Loge Sin Jan nu kurang leuwih anceg salama 60 taun rata jeung taneuh
Teu lila ti ratana Gedong Loge Sin Jan, di wangun gedong nu katelah Graha Pancasila
Gedong ieu biasa dipaké pikeun tempat ngariung, pameran nepikeun tempat sékretariat Wanadri
Dina arsitektur wangunan Gedong Graha Pancasila ieu mibanda arsitektur nu beda
Dina gedong Loge sin Jan wangunan leuwih ramping tempat parkir kaitung lega, beda jeung wangunan Graha Pancasila nu lebar ka gigir nyebabkeun parkiran leuwih leutik tibatan gedong Loge Sin Jan. Di taun 90an, Graha Pancasila dibongkar kanggo pangwangunan Masjid Al Ukhuwwah
Proses pangwangunan Masjid Al Ukhuwwah lumangsung dina dua taun, ti taun 1996-1998
Pangwangunan ieu didanaan ngagunakeun anggaran ti Pamaréntah Kota Bandung jeung Pamaréntah Provinsi Jawa Kulon
Wangunan jeung Arsitéktur
Masjid Al Ukhuwwah cindekna di Jalan Wastukéncana No
27 Kota Bandung
Numutkeun data ti Direktorat Urusan Agama dan Pembinaan Syariah Direktorat Jendral Bimas Islam Kementrian Agama Republik Indonesia, masjid ieu ngagaduhan lega 5.000 m² tur bisa nampung 1.000 jamaah
Masjid Al Ukhuwwah ieu dirancang ku arsitek Ir
Dinding bagian hareup masjid dihias ku ornamén héjo ayat-ayat Al Qur'an
Di bagian téngah dinding hareup aya mihrab marmér anu dihias ku kaligrafi surat Al Fatihah
Di samping éta, di bagéan langit-langit masjid ngagaduhan lampu gantung badag jeung kaca anu ngabantuan penerangan dina siang hari
Tepat di langit-langit masjid, aya ogé konstruksi besi anu nyangga bagéan atap masjid
Salah sahiji kaunikan Masjid Al Ukhuwwah nyaéta teu ayana penyangga di téngah ruang utama masjid
Tiang penyangga masjid ngan aya di bagian pojok keur nyangga lantai 2 masjid
Téma desain Masjid Agung Al-Ukhuwwah Bandung dipilih minangka solusi pikeun ngarancang tantangan jeung kabutuhan
Fokus utama masjid minangka tempat ibadah, sarta téma desain kudu luyu jeung fungsi, kagiatan jeung fasilitas di jero pikeun nyieun desain optimal
Téma Tropis dipilih pikeun ngagambarkeun karakter jeung suasana, kalayan merhatikeun pangaruh lingkungan dina jero wangunan
Kusabab ieu masjid ayana di puseur dayeuh Bandung anu iklimna tropis, jadi fasilitas umum anu kacida pentingna pikeun umat Islam pikeun ngalaksanakeun ibadah jeung kagiatan kaagamaan
Pendekatan Tropis dina ngarancang masjid dianggap solusi pikeun ngungkulan kaayaan anu aya
Kaayaan iklim kawas suhu hawa, paparan panonpoé, pola angin, tingkat kalembaban jeung curah hujan mangrupakeun faktor utama dina desain
Ieu dirojong ku pendekatan desain anu ramah lingkungan, kalayan faktor kawas desain surya pasip, éfisiénsi énergi, éfisiénsi cai, kualitas hawa jero rohangan ningkat, dampak lingkungan, rasa tempat jeung desain anu lestari
Salian ti merhatikeun kaayaan anu geus aya, desain ogé kudu ngagambarkeun visi Masjid Agung Al-Ukhuwwah Bandung
Visi ieu ngébréhkeun kahayang sangkan masjid jadi conto panghadéna anu bisa dijadikeun panutan, sakaligus jadi mitra utama pamaréntah Kota Bandung dina ngahontal visi Jawara Bandung anu religius
Rarancang ieu masjid nyorotkeun jati diri Kota Bandung kalayan merhatikeun mayoritas suku Sunda, anu katémbong dina rarancangna sarta méré rasa anu kuat pikeun nyiptakeun jati diri wangunan masjid éta sorangan
Harepan éta téma Tropis téh bisa nyiptakeun suasana khusyuk jeung khusyuk dina ibadah, ogé méré pangaruh anu positif pikeun pamaké, sangkan ibadah jeung kagiatan séjénna bisa lancar
Desain ieu dilarapkeun kana élemen interior kalayan fokus kana fungsi unggal rohangan nu dirojong ku fasilitas nu cocog kabutuhan masarakat keur nyuponan kana fasilitas ibadah
Nordrhein-Wéstfalen (; Inggris: North Rhine-Westphalia, biasana dipéndékkeun jadi "NRW") nyaéta salah sahiji nagara bagéan di Jérman
Ieu nagara bagéan pernahna di kulon Jérman nu ngalingkup wewengkon nu legana
Miboga 17,9 juta pangeusi dina taun 2017, Nordrhein-Wéstfalen jadi nagara bagéan nu miboga pangeusi panglobana di Jérman
Nordrhein-Wéstfalen ogé jadi nagara bagéan pangpadetna di luar nagara bagéan nu wangunna kota, saperti Bérlin, Brémen, jeung Hamburg, sarta nagara bagéan kaopat panggedéna dumasar ka legana
Puseur dayeuh ieu nagara bagéan téh nyaéta Düsseldorf jeung kota panggedéna nyaéta Köln
Opat ti sapuluh kota panggedéna di Jérman pernahna di ieu nagara bagéan: Düsseldorf, Köln, Dortmund, jeung Éssen, sarta wewengkon métropolitan Rhein-Ruhr, wewengkon kota panggedéna di Jérman sarta katilu panggedéna di Éropa Daratan
Stasion Yogyakarta (YK) atawa disebut Stasion Jogjakarta (Hanacaraka: , "Sêtasiyun Tugu Ngayogyakarta") — ogé dipikawanoh minangka Stasion Tugu — nyaéta stasion karéta api kelas gedé tipeu A anu aya di Kota Yogyakarta
Stasion anu aya dina tingkat kaluhuran +113 méter ieu mangrupa stasion panggedéna anu dikokolakeun ku PT Kereta Api Indonesia (Persero) Daérah Operasi VI Yogyakarta, Kota Yogyakarta, sarta Daérah Istiméwa Yogyakarta
Stasion ieu jeung rél KA anu manjang ti wétan ka kulon aya di Kacamatan Gedongtengen
Stasion ieu ngalayanan kaberangkatan sarta kadatangan ampir kabéh kelas karéta api, kajaba KA kelas ékonomi jarak jauh jeung manengah anu disubsidi (PSO)
Stasion gedé lianna di Kota Yogyakarta, nyaéta Stasion Lempuyangan, husus ngalayanan KA kelas ékonomi jeung KA lokal/komuter
Sanajan Stasion Tugu anu diresmikeun taun 1887 ieu mangrupa salah sahiji stasion anu kawilang heubeul, stasion ieu miboga arsitéktur anu unik
Gedong stasion aya di tengah-tengah antara dua sisi rél karéta api, sedengkeun wangunan nyanghareup ka jalan poros Kota Yogyakarta
Gaya arsitéktur stasion ieu nyaéta art deco anu kasohor pas jaman Perang Dunya I jeung Perang Dunya II
Stasion ieu kungsi jadi tujuan ahir lalampahan karéta luar biasa Présidén Républik Indonésia anu kahiji, Ir
Soekarno, nalika mindahkeun puseur dayeuh ti Jakarta ka Yogyakarta
Kiwari ieu stasion geus ditetepkeun jadi cagar budaya ku Pamaréntah Daérah Istiméwa Yogyakarta
Stasion ieu mangrupa conto stasion péron pulau anu dipiboga ku dua pausahaan, nyaéta sisi kidul nu Nederlands-Indische Spoorweg Maatschappij (NIS) kalawan lébar sepur 1.435 mm, sedengkeun sisi kalér nu Staatsspoorwegen (SS) kalawan lébar sepur 1067 mm
NIS jeung SS silih bagi tanah pikeun jalur karéta api Jogja-Solo
Baheula di stasion ieu aya dua pacabangan jalur di kuloneun stasion anu kabéhanana geus teu aktip
Jalur anu kahiji ka arah kalér ka Magelang tuluy ka Parakan
Urut jalur Jogja-Magelang ieu bisa ditempo di babaraha tempat di Jalan Tentara Pelajar, Yogyakarta